《曲江》
宋代·李复

唐址莽荆榛，安知秦宫殿。
常因秋雨多，时有微泉泫。
菰蒲春自生，凫鹜秋犹恋。
千古蔽一言，物极理必变。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。